gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl pt gl gl gl gl gl gl gl gl gl gl gl lt gl gl en gl gl gl gl pt gl gl gl gl gl pt es gl gl gl gl fr en gl ceb en gl ca gl gl gl gl gl en pt ca gl gl
Un 'chiringuito' da praia de Cabanas, entre os mellores de España segundo Forbes - G24
Os donos de Los Pinares din que a súa máxima é a comodidade para os clientes
Desde que se deu a coñecer a súa inclusión na lista Forbes como un dos mellores chiringuitos de toda España, José Antonio Saavedra, dono de Los Pinares, di que están desbordados.
"Ao final tivemos que montar unha pantalla máis de TPV para coller as comandas, non dabamos atendido as reservas porque nos chegaban 300 ou 400 chamadas e non podiamos collelas todas. Así que agora temos unha aplicación que deriva as chamadas para reserva ao correo electrónico ou ao WhatsApp", explica.
Parte do seu éxito está na cociña, de onde saen pratos elaborados con produtos de proximidade. Cociña avalada polo selo Km 0 MarGalaica.
"As tortillas son con ovos de pitas que están soltas, despois temos a cazola que é con ameixas de aquí e polbo, o ramallo de mar que é a alga percebe, e facemos tamén con luras un arroz negro. E temos ameixas, berberechos, nécoras. As patacas son galegas de Vilalba. O produto é todo local".
Serven a diario máis de 500 comidas e logo ceas. Da atención ocúpase un cadro de persoal dunhas 30 persoas repartidas en dúas quendas de traballo. A súa máxima: a comodidade da clientela.
"En cada mesa hai un botón para chamar o camareiro, as hamacas para o que queira estar relaxado e tomar o sol. Temos cortes de xamón polas tardes, música en directo, facemos queimada no que chamamos a hora bruxa. Do que se trata e de que a xente viva unha experiencia, que o pase ben, que leve un bo recordo noso e volva".
E todo nunha paraxe como o piñeiral da praia da Madalena, no concello de Cabanas, e con vistas ao mar.
O proxecto 'Xuntos' de produtos galegos gourmet preséntase no Fórum Gastronómico
O Fórum Gastronómico da Coruña reúne os mellores cociñeiros e as novidades no sector
A feira gastronómica L de Lugo exhibe a riqueza culinaria do noroeste
Os cociñeiros apostan por unha horta propia para dar calidade e aforrar en materia prima
Contido con Xeográficas Galicia .
Manifestación dos traballadores de Ence para esixir a permanencia da factoría
Catro presidentes autonómicos comparten na Toxa ideas sobre demografía e fiscalidade
Comisan 150 kg de hachís nun operativo en Tui
O xuíz non imputará por encubrimento o sobriño do patrón do Villa de Pitanxo
Síguenos en redes sociais
Aviso legal e Política de Privacidade